**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 515**

от заседание на Общинския съвет,

проведено на 24.06.2021 г., Прот. № 30

**ОТНОСНО:** Приемане на изменения в Наредба за управление на отпадъците на територията на община Свищов, приета с Решение № 371/17.12. 2020 г., Прот. № 21 на Общински съвет – Свищов

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА) и във връзка с предложение с Вх. № 929/25.05. 2021 г. от д-р Генчо Генчев – Кмет на община Свищов, Общински съвет – Свищов,

**РЕШИ:**

Приема изменения в Наредба за управление на отпадъците на територията на община Свищов, приета с Решение № 371/17.12.2020 г., Прот. № 21 на Общински съвет – Свищов, както следва:

От Допълнителни разпоредби

“§1, т. 6. **„Излязло от употреба МПС“** е моторно превозно средство, отговарящо на едно или повече от следните условия:

а) моторно превозно средство с прекратена регистрация, за което има изрично писмено уведомление от лицензиран застраховател, съгласно чл. 18а, ал. 2, т. 1 от Наредба № I-45 от 2000 г.;

б) моторно превозно средство, на което не е заверен знакът за технически преглед съгласно чл. 32д от Наредба № I-45 от 2000 г. или съгласно чл. 38 от Наредба № Н-32 от 2011 г. за повече от две години от определената му дата за следващ преглед за проверка на техническата му изправност, в случай че то се намира върху държавна или общинска собственост“;

Да бъде променен текста:

“§1, т. 6. **“Излязло от употреба моторно превозно средство“** е отпадък по смисъла на § 1, т. 17 от допълнителните разпоредби (ДР) на ЗУО, в т.ч.:

а) моторно превозно средство с прекратена регистрация, което се намира върху имот - държавна или общинска собственост, за повече от три месеца от датата на прекратяване на регистрацията;

б) моторно превозно средство, на което не е заверен знакът за технически преглед съгласно чл. 32д от Наредба № I-45 от 2000 г. или съгласно чл. 38 от Наредба № Н-32 от 2011 г. за повече от три месеца от определената му дата за следващ преглед за проверка на техническата му изправност, в случай че то се намира върху държавна или общинска собственост.“

**МОТИВИ:**

**Причини, които налагат приемането на изменения в Наредбата:**

Направените изменения в Наредбата за управление на отпадъците на територията на Община Свищов са наложени от изменението на Наредба за излезлите от употреба моторни превозни средства, приета с ПМС № 11 от 15.01.2013 г., обн. ДВ. бр. 7 от 25 януари 2013 г., изм. и доп. ДВ. бр. 95 от 1 ноември 2013 г., изм. ДВ. бр. 60 от 22 юли 2014 г., изм. ДВ. бр. 57 от 28 юли 2015 г., изм. и доп. ДВ. бр. 30 от 15 април 2016 г., изм. ДВ. бр. 9 от 26 януари 2017 г., изм. и доп. ДВ. бр. 47 от 5 юни 2018 г., изм. и доп. ДВ. бр. 60 от 20 юли 2018 г., изм. и доп. ДВ. бр. 37 от 21 април 2020 г., изм. и доп. ДВ. бр. 2 от 8 януари 2021 г.

**Цели, които се поставят с приемането на изменения в Наредбата:**

Усъвършенстване и актуализиране на материята, отнасяща се до уреждане обществените отношения във връзка с опазването на околната среда на територията на община Свищов.

**Финансови средства, необходими за прилагането на измененията в Наредбата:**

Прилагането на измененията в Наредбата няма да е свързано с изразходване на допълнителни финансови средства от бюджета на Общината, както и с допълнителен човешки ресурс.

**Очаквани резултати:**

Очакваните резултати след измененията в Наредбата са свързани с актуализиране на нормативната база, уреждаща обществените отношения във връзка с опазването на околната среда на територията на община Свищов.

**Анализ за съответствие с правото на Европейския съюз:**

Измененията в Наредбата са в съответствие с правото на Европейския съюз и действащото българско законодателство, както и с регламентите и директивите, относими към тази материя.

Измененията са разработени в съответствие с Европейската харта за местно самоуправление, Европейската харта за регионално развитие, Стратегия за иновации и добро управление на местно ниво на Съвета на Европа, както и с директиви на Европейската общност, свързани с тази материя.

На основание чл. 26, ал. 1 и ал. 3 от ЗНА, във връзка чл. 77 от Административно процесуалния кодекс (АПК), предложението за изменения в Наредбата е публикувано в официалната интернет страница на Община Свищов – [www.svishtov.bg](http://www.svishtov.bg/), като по този начин е дадена възможност на всички заинтересовани лица да се запознаят с него и да изразят становище на e-mail: ivank34@abv.bg.

В заседанието участват 29 общински съветници.

Гласували “За” – 29, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/